Samsung 2015-yilda ikki buklab smartfonga aylantiriladigan egiluvchan planshetni taqdim etadi

2015-yil boshida Samsung kompaniyasi o‘zining egiluvchan displeyga ega bo‘lgan va buklanadigan qurilmasini taqdim etadi. Bu haqda Mail.ru xabar berdi.

Koreya OAVlari tarqatgan xabarlarga ko‘ra, yangi gadjet dastlab 8—9 dyuymli Super AMOLED displeyga ega planshet sifatida chiqariladi.

Ekran plastik taglikka o‘rnatiladi va sensorli qatlamga ega bo‘ladi. Displey chetlari markazga qarab buklanadi (3 qavat bo‘lib), natijada 4—5 dyuymli smartfon hosil bo‘ladi. Ta’kidlanishicha, Samsung tomonidan ishlab chiqilgan texnologiya ekranni ming martalab muammosiz buklash imkonini beradi.